Rikunarita-ORG/Wikinium huggingface dataset:
# Brasîl

|  |
| --- |
| **Brasîl** |
|  |
| **Informazions** |
| **Nomenance** | República Federativa do Brasil |
| **Lenghe ufiziâl** | portughês |
| **Capitâl** | Brasilia |
| **Politiche** |
| **Forme di guvier** | Republiche federâl |
| **Cjâf dal stât** | Jair Bolsonaro |
| **Cjâf dal guvier** |   |
| **Indipendence** | 7 di Setembar 1822 |
| **Gjeografie** |
| **Continent** | Americhe dal Sud |
| **Fûs orari** | UTC -3 |
| Mape dal stât |
| **Superficie** |
| **Superficie Totâl** | 8 514 876,599 |
| **Intal mont** | 5° |
| **% di aghe** | 0,65% |
| **Popolazion** |
| **Popolazion totâl** | 215.319.500 ab. |
| **Intal mont** | 7° |
| **Densitât** | 25 ab./km2 |
| **Economie** |
| **Monede** | *Real* |
|  |
| **Domini di prin nivel** | .br |
| **Prefìs tel. internazionâl** | +55 |
| **Fieste nazionâl** | 7 di Setembar |
|   |

Il **Brasîl** (non uficiâl *República Federativa do Brasil*) al è il stât plui grant de Americhe dal Sud e il cuint plui grant dal mont. Al à une popolazion di 186 milions di abitants. La sô capitâl e je Brasilia. Al è il sôl paîs de Americhe Latine dulà che si fevele il portughês.
In Brasîl si cjate la plui grande foreste dal mont, ven a stâi la foreste amazoniche.

Al confine a soreli a mont cu la Argjentine, cul Paraguay, cu la Bolivie e cul Perù, a nord cu la Colombie, cul Venezuela, cu la Guyane, cul Suriname e cu la Guyane Francese.
# Solstizi

Il solstizi in astronomie al è definît tant che il moment che il Soreli al cjape, intal so moviment aparent dilunc de eclitiche, il pont di declinazion massime o minime. Il fenomen al è dovût ae inclinazion dal as di rotazion terestri rispiet ae eclitiche; il valôr di declinazion zontade al coincît cul angul di inclinazion terestre e al varie cuntun periodi di 41.000 agns tra 22.1° e 24.5°.

Il Soreli al cjape il valôr massim di declinazion positive intal mês di Jugn in ocasion dal solstizi di Istât boreâl, biel che al cjape il massim valôr di declinazion negative in Dicembar, in ocasion dal solstizi di Invier boreâl, corispondent al Istât intal emisferi austrâl.

Di un esam di une tabele dai timps dai solstizis si pues verificâ che il fenomen al ritarde di cirche sîs oris ogni an (5 oris, 48 minûts e 46 seconts pe precision), ma si torne a justâ ogni cuatri agns, in consecuence dai agns bisescj, introdusûts propit par evitâ un sbrissâ progressîf des stagjons tal calendari. Par vie di chestis variazions al pues capitâ che il solstizi astronomic al coli ai 20 o ai 21 di Jugn pal Istât intal emisferi Nord o ai 21 o ai 22 di Dicembar pal invier intal emisferi Nord.